For høytidelig
Andre kvinne ut var Nicoline Berg Kaasin, som har hatt Sondre Lerche som mentor gjennom konkurransen. 
Hun fremførte sangen «Delirious» av Susanne Sundfør. 

– Nicoline har fortsatt å utfordre seg selv. 
Denne låten har Nicoline hatt lyst til å synge i lang tid, og jeg kan ikke ta noe av æren. 
Det er helt fabelaktig. 
Det er gøy å se at du bruker finalen til å strekke deg, med en sånn ro og eleganse, sier en fornøyd Sondre Lerche. 

Morten Ståle Nilsens dom: 

– Susanne Sundfør har Norges mest betagende kvinnestemme, klasse pop. 
Store sko å fylle, og Berg Kaasin går helt tydelig til oppgaven med respekt. 
For mye respekt? 
Nicoline synger pent og rent, men hennes «Delirious» er mer skoleflink enn egentlig sjelfull. 
Inntrykket styrkes av de teatrale håndbevegelsene, den dramatiske hvite kjolen – og dansingen bak henne. 
Sundfør synger den mer naturlig. 
Dette blir i overkant høytidelig. 
